OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 3 Pv 2/16/6611	Zvolen 06.04.2016 
EEČ: 2-51-24-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Zvolen 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 1996/54 XXXXX, XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
dňa 01.01.2016 v čase okolo 07.30 hod. vo Zvolene, na Ul. XXXXX 54, bez súhlasu vlastníka vnikol do bytu patriaceho XXXXX tak, že presne nezisteným spôsobom prekonal uzamykací mechanizmus dverí a pretrhol bezpečnostnú retiazku dverí, takto otvorenými dverami vošiel do interiéru bytu, kde následne fyzicky napadol XXXXX tým spôsobom, že presne nezisteným predmetom ju opakovane bodal do oblasti pleca a ramena ľavej ruky a do predkolenia, čím spôsobil XXXXX, nar. XXXXX, trvale bytom XXXXX, Ul. XXXXX číslo 1996/54 zranenia - viaceré otvorené rany pleca a ramena, otvorenú ranu iných častí predkolenia a flegmónu hornej končatiny s predbežnou dobou liečenia v trvaní 7-10 dní.  
lebo obvinený nebol v čase činu pre nepríčetnosť trestne zodpovedný.  
 
Odôvodnenie:
     Vyšetrovateľ Okresného riaditeľstva Policajného zboru XXXXX, Odboru kriminálnej polície XXXXX, uznesením ORP-1/1-VYS-ZV-2016 dňa 01.01.2016 podľa § 199 ods. 1 Trestného poriadku začal trestné stíhanie pre zločin ublíženia na zdraví podľa § 155 ods. 1, ods. 2 písm. b/ Trestného zákona s poukazom na § 139 ods. 1 písm. c/ Trestného zákona v štádiu pokusu podľa § 14 Trestného zákona a prečin porušovania domovej slobody podľa § 194 ods. 1, ods. 2 písm. b/ Trestného zákona a dňa 01.01.2016 uznesením ORP-1/1-VYS-ZV-2016 podľa § 206 odsek 1 Trestného poriadku vzniesol obvinenie XXXXX, nar. XXXXX v Lučenci, trvale bytom XXXXX, XXXXX 54, zločin ublíženia na zdraví podľa § 155 ods. 1, ods. 2 písm. b/ Trestného zákona s poukazom na § 139 ods. 1 písm. c/ Trestného zákona v štádiu pokusu podľa § 14 Trestného zákona a prečin porušovania domovej slobody podľa § 194 ods. 1, ods. 2 písm. b/ Trestného zákona, na tom skutkovom základe, že dňa 01.01.2016 v čase okolo 07.30 hod. vo Zvolene, na Ul. XXXXX 54, bez súhlasu vlastníka vnikol do bytu patriaceho XXXXX tak, že presne nezisteným spôsobom prekonal uzamykací mechanizmus dverí a pretrhol bezpečnostnú retiazku dverí, takto otvorenými dverami vošiel do interiéru bytu, kde následne fyzicky napadol XXXXX tým spôsobom, že presne nezisteným predmetom ju opakovane bodal do oblasti pleca a ramena ľavej ruky a do predkolenia, čím spôsobil XXXXX, nar. XXXXX, trvale bytom XXXXX, Ul. XXXXX číslo 1996/54 zranenia - viaceré otvorené rany pleca a ramena, otvorenú ranu iných častí predkolenia a flegmónu hornej končatiny s predbežnou dobou liečenia v trvaní 7-10 dní.

     V rámci doposiaľ vykonaného vyšetrovania bol ako obvinený vypočutý XXXXX, ktorý spáchanie skutku priznal, svoje konanie oľutoval, pričom však uviedol, že si na všetky podrobnosti skutku nespomína úplne presne, čo má byť vplyvom dlhodobého užívania drog. 

     V procesnom postavení svedka – poškodeného bola po vznesení obvinenia vypočutá XXXXX, ktorá podrobne popísala priebeh skutku, kde ako páchateľa jednoznačne označila osobu obvineného XXXXX, spôsob, akým došlo k spôsobeniu zranenia jej osobe, ktoré zranenie je podrobne popísané v lekárskej správe, ktorá je súčasťou vyšetrovacieho spisu a z obsahu ktorej vyplýva, že sa jedná o viaceré otvorené rany pleca a ramena, otvorenú ranu iných častí predkolenia a flegmónu hornej končatiny s predbežnou dobou liečenia v trvaní 7-10 dní. 

     V procesnom postavení svedka bola po vznesení obvinenia vypočutá XXXXX, ktorá uviedla, že bola svedkom toho, ako poškodená žiadala od obvineného kľúče od bytu a zakázala mu do bytu vstupovať s tým, že mu dala aj finančnú hotovosť na cestu k otcovi do Lučenca, následne sa od poškodenej, ktorá je jej dcérou dozvedela, že bola obvineným fyzicky napadnutá. 

     Súčasťou spisového materiálu je tiež zápisnica o obhliadke miesta činu s fotodokumentáciou, výpis z katastra nehnuteľností, ohľadne vlastníctva predmetného bytu, fotokópia preukazu osoby s ťažkým zdravotným postihnutím, úradné záznamy o priebehu zásahu. 

     Pokiaľ ide osobu obvineného, spisový materiál ďalej obsahuje odpis z registra trestov GP SR, správu o povesti zo dňa 01.01.2016, XXXXX súdu XXXXX 2T 129/2014 zo dňa 22.10.2014 a Lekárska prepúšťaciu správu Psychiatrickej nemocnice prof. Matulaya, Kremnica zo dňa 22.10.2015.  

     V priebehu vyšetrovania sa podarilo ustáliť skutkový stav a to výsluchom obvineného XXXXX, ktorý sa ku spáchaniu skutku  tak, ako je uvedené v uznesení o vznesení obvinenia priznal, poškodenej XXXXX, svedkyne XXXXX, zabezpečenými lekárskymi správami.

      Na základe znaleckéko posudku, vypracovaného MUDr. Gregom, k zraneniam poškodenej XXXXX, došlo k zmene právnej kvalifikácie skutku na prečin ublíženia na zdraví podľa § 156 ods. 1, ods. 2 písm. a/ Trestného zákona s poukazom na § 139 ods. 1 písm. c/ Trestného zákona v súbehu s prečinom porušovania domovej slobody podľa § 194 ods. 1, ods. 2 písm. b/ Trestného zákona.
 
     XXXXX    
     
     Z uvedených dôkazov možno aj vzhľadom na závery znaleckého posudku považovať za preukázané, že obvinený XXXXX inému ublížil na zdraví, pričom sa skutku dopustil na chránenej osobe – blízkej osobe, matke, čím naplnil znaky skutkovej podstaty prečinu ublíženia na zdraví podľa § 156 ods. 1, ods. 2 písm. a/ Trestného zákona s poukazom na § 139 ods. 1 písm. c/ Trestného zákona a súčasne porušil domovú slobodu, prekonaním prekážky, ktorej účelom je zabrániť vniknutiu, čím naplnil znaky skutkovej podstaty prečinu porušovania domovej slobody podľa § 194 ods. 1, ods. 2 písm. b/ Trestného zákona. Vzhľadom na to, že obvinený trpel v čase spáchania skutku, ktorý mu je kladený za vinu, duševným ochorením v pravom zmysle – schizoformnou psychózou, nemohol rozpoznať nebezpečenstvo svojho konania pre spoločnosť ani svoje konanie ovládať.

     V zmysle § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.  

     S poukazom na horeuvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia a teda postupom podľa § 215 ods. 1 písm. e/ Trestného poriadku trestné stíhanie zastaviť, nakoľko obvinený nebol v čase činu pre nepríčetnosť trestne zodpovedný. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Martina Oravcová 
prokurátorka